کوئٹہ: حکومت بلوچستان شام انا زمی جمب انا زہمی تا کمک کن گڑا و میڈیکل ٹیم اس راہی کننگ نا فیصلہ کرینے۔ وزیراعلیٰ بلوچستان میر عبدالقدوس بزنجو نا کنڈآن محکمہ جانجوڑی و پی ڈی ایم اے ءِ المی گام گیج آتا پارت جاری کرینے۔ وزیراعلیٰ نا پارت آ پرنسپل سیکریٹری عمران گچکی شامی سلاہکار تون ٹیلیفونک رابطہ کرے و شامی سلاہکار ءِ وزیراعلی نا خیر سگالی کلہو اس تس۔ او پارینے کہ بلوچستان نا اُلس و حکومت دا سخت انگا ساعت اٹ زہمی آ شامی ایلم تتون اوار سلوک ءِ۔ صوبائی حکومت کچ اٹ انگا وسیلہ و صوبہ ٹی نوکاپ آن ودی مروک آ ویل آتیان پد ہم شامی ایلم تا کمک نا خواہندار ءِ۔
(خ ن)
